CELEX: 32020D0718
Language: et
Date: 2020-05-28 00:00:00
Title: Nõukogu otsus (ÜVJP) 2020/718, 28. mai 2020, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja

29.5.2020   
               
               
                  ET
               
               
                  Euroopa Liidu Teataja
               
               
                  L 168/64
               
            
         NÕUKOGU OTSUS (ÜVJP) 2020/718,
         28. mai 2020,
         millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 31. märtsil 2020 vastu otsuse (ÜVJP) 2020/472, (1) millega loodi ja käivitati Euroopa Liidu sõjaline operatsioon Vahemerel (EUNAVFOR MED IRINI), mida juhib ELi operatsiooni ülemana kontradmiral Fabio AGOSTINI.
                  
               
                     (2)
                  
                  
                     30. aprillil 2020 soovitas ELi operatsiooni ülem nimetada kontradmiral Ettore SOCCI EUNAVFOR MED IRINI ELi vägede juhatajaks EUNAVFOR MED IRINI mandaadi lõpuni jäänud aja esimeseks pooleks ja nimetada kommodoor Theodoros MIKROPOULOS EUNAVFOR MED IRINI ELi vägede juhatajaks mandaadi lõpuni jäänud aja teiseks pooleks.
                  
               
                     (3)
                  
                  
                     4. mail 2020 toetas ELi sõjaline komitee kõnealust soovitust.
                  
               
                     (4)
                  
                  
                     6. mail 2020 nõustus poliitika- ja julgeolekukomitee selle soovitusega.
                  
               
                     (5)
                  
                  
                     Operatiivpõhjustel on vaja, et EUNAVFOR MED IRINI ELi vägede juhataja nimetamist kohaldatakse alates 6. maist 2020.
                  
               
                     (6)
                  
                  
                     Seetõttu tuleks kontradmiral Ettore SOCCI nimetada EUNAVFOR MED IRINI ELi vägede juhatajaks alates 6. maist 2020 kuni 18. oktoobrini 2020 ning kommodoor Theodoros MIKROPOULOS alates 19. oktoobrist 2020 kuni 31. märtsini 2021.
                  
               
                     (7)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kontradmiral Ettore SOCCI nimetatakse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhatajaks alates 6. maist 2020 kuni 18. oktoobrini 2020. Kommodoor Theodoros MIKROPOULOS nimetatakse EUNAVFOR MED IRINI ELi vägede juhatajaks alates 19. oktoobrist 2020 kuni 31. märtsini 2021.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 6. maist 2020.
         
         
            Brüssel, 28. mai 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 31. märtsi 2020. aasta otsus (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI) (ELT L 101, 1.4.2020, lk 4).